ร้านนี้เป็นร้านอาหารที่อยู่ริมถนนเส้นหนองขรี ขับรถผ่านไปมาหลายรอบละ แต่ไม่เคยได้มีโอกาสแวะไปลองซักที ปกติก็เห็นรถจอดกันเป็นแถว เลยอยากรู้ว่ามีดีอะไร วันนี้เลยแวะมาพิสูจน์ซะหน่อย 

ลองสั่งอาหารมาประมาณ4-5อย่าง คือ

-ส้มตำปูปลาร้า รสชาติแซ่บดี แต่ปูเค็มไปหน่อย
-ลาบปลาดุก อันนี้อร่อยนะ ถึงเครื่องมากๆ
-ปีกไก่ทอดน้ำปลา กรอบๆแต่ไม่เค็มเท่าไหร่ ไม่ค่อยร้บรู้ถึงน้ำปลา แต่อร่อยดี เหมือนไก่ทอดกรอบธรรมดา
-ยำไข่เยี่ยวม้า น้ำยำอร่อยดี แต่ไข่เยี่ยวมาบางชิ้นแอบมีกลิ่นจัดเกินไปหน่อย 
-เสือร้องไห้ เนื้อเหนียวไปนิด ชิ้นใหญ่ น้ำจิ้มแจ่วอร่อยดี
-ต้มแซ่บกระดูกอ่อน ก็อร่อยดี แต่เนื้อไม่ค่อยเปื่อยมากเท่าไหร่
-ข้าวเหนียวมีทั้งข้าวเหนียวดำและข้าวเหนียวขาว นุ่มๆดี

สำหรับร้านนี้ราคาก็ถือว่าไม่แพงเท่าไหร่ รสชาติก็ไม่เลวร้าย การบริการดี 

วันที่ไปอาจจะไปช่วงค่ำ บวกกับวันหยุดด้วย ลูกค้าเลยเยอะเป็นพิเศษ อาหารหลายๆอย่างจึงหมด แต่ทางร้านจะเดินมาบอกอย่างสุภาพ 

มีดนตรีสดให้ฟังด้วยนะ บรรยากาศร้านแบบบ้านๆ ได้อารมณ์แบบอีสานไปอีกแบบ